fi nl fi fi fi fi fi sv en ro fi fi fi fi fi ro fi fi fi fi fi fi fi fi fi fi fi fi sv fi fi fi fi sv fi fi hu fi hu fi hu fi fi hu fi hu fi hu fi hu fi hu fi fi hu fi fi hu fi hu fi hu fi fi hu fi fi hu fi hu fi hu fi fi hu fi hu fi fi fi fi fi fi fi fi hu fi fi fi hu fi hu fi fi hu fi hu fi et fi fi it sl fi fi fr en fi it en fi sv en fi fr fi fi en en fi fr en fi fr en fi it en fi fr en fi fr en fi en en fi fr en fi fr en fi it en fi fi fi sl fi fr fr en sv fr en en ca en fi en en fi fi it sl fi fi nl en fi fr fi fi ca fi fi sk fi fi sk en fi fi en fi fi it sl fi fi fr fi fi fr fi fi fr en fi fr en fi fi it sl fi fi en fi fi ca en fi en fi fi fi fi it sl fi fi fr en fi fr en fi fr en fi fr en fi fr en fi fi it sl fi es fr en fi fr en fi fr en fi fr fi fi fi it sl fi fi fr fi fi en fi nl fi fi fi fi fi fi fi fi fi fi fi fi fi fi fi fi fi fi fi fi fi fi fi pt
2 § Maksulliset julkisoikeudelliset suoritteet
4 § Asian lopputuloksen vaikutus maksuun
5 § Uudelleen ratkaistavan asian suoritemaksu
6 § Maksuttomat julkisoikeudelliset suoritteet
7 § Maksulliset muut suoritteet
8 § Maksuttomat muut suoritteet
9 § Voimaantulo ja siirtymäsäännökset
Tässä asetuksessa säädetään Säteilyturvakeskuksen suoritteiden maksullisuudesta ja maksuperusteista.
Ydinturvallisuusvalvontaan perustuvien suoritteiden maksullisuudesta säädetään erikseen.
2 § Maksulliset julkisoikeudelliset suoritteet
Julkisoikeudellisista suoritteista peritään suoritteen tuottamisesta valtiolle aiheutuvien kokonaiskustannusten määrää vastaava maksu.
Tuntihintaan perustuvissa suoritteissa suoritteen tuottamisessa käytetty aika pyöristetään lähimpään puoleen tuntiin. Suoritteen tuottamisesta peritään kuitenkin aina vähintään puolta tuntia vastaava maksu.
Suorite voidaan pyynnöstä käsitellä nopeutetusti, jos nopeutetulle käsittelylle on suoritteen tilaajan tai vastaanottajan työn tai toiminnan järjestämiseen liittyvä perusteltu syy eikä nopeutetulla käsittelyllä ole sanottavaa vaikutusta vireillä olevien muiden asioiden käsittelyyn. Tällöin suoritteesta peritään 50 prosentilla korotettu maksu.
Jos julkisoikeudellisista suoritteista perittävä maksu on yksittäistapauksessa merkittävästi suurempi kuin niistä valtiolle aiheutuvien kustannusten määrä, Säteilyturvakeskus voi arvioida ja periä maksun valtiolle aiheutuvien todellisten kustannusten mukaisena.
3 § Tietopyyntöjen maksullisuus
Säteilyturvakeskus päättää viranomaisten toiminnan julkisuudesta annetun lain (621/1999) 34 §:n 2 momentissa tarkoitetusta tiedon esille hakemisesta ja 34 §:n 3 momentissa tarkoitettujen kopioiden ja tulosteiden antamisesta perittävistä maksuista ottaen huomioon, mitä mainitun lain 34 §:ssä säädetään.
4 § Asian lopputuloksen vaikutus maksuun
Asian lopputulos ei vaikuta julkisoikeudellisesta suoritteesta perittävään maksuun.
Jos julkisoikeudellisen suoritteen perusteena oleva asia raukeaa tai jätetään tutkimatta, suoritteesta peritään maksu kuitenkin vain, jos Säteilyturvakeskus on tehnyt vähäistä enemmän toimenpiteitä asian valmistelussa.
Maksua ei peritä myöskään, jos asia ratkaistaan hylkäämällä vaatimus heti perusteettomana.
5 § Uudelleen ratkaistavan asian suoritemaksu
Tuomioistuimen palauttaman asian ja hallintolain 50 §:ssä tarkoitetun asiavirheen korjaamista koskevan asian käsittelystä ei peritä uutta maksua. Maksua tarvittaessa oikaistaan asian jatkokäsittelyn ja lopputuloksen mukaisesti.
6 § Maksuttomat julkisoikeudelliset suoritteet
Maksuttomia julkisoikeudellisia suoritteita ovat valtion maksuperustelain (150/1992) 5 §:ssä tarkoitetut suoritteet.
Maksua ei myöskään peritä turvallisuusluvanhaltijan tai suuritehoisen laserlaitteen käyttöön oikeuttavan luvanhaltijan yhteystietojen muuttamisesta, säteilylähteen poistamisesta käytöstä tai säteilytoiminnan lopettamisesta osittain tai kokonaan eikä annosmittauspalvelun toiminnan lopettamisesta. Näihin suoritteisiin liittyvien tarkastusten maksullisuus määräytyy kuitenkin tämän asetuksen 2 §:n mukaisesti.
Säteilylain 196 §:ssä tarkoitetun oikaisuvaatimuksen käsittelystä ei myöskään peritä maksua.
7 § Maksulliset muut suoritteet
Säteilyturvakeskus hinnoittelee maksulliset muut suoritteet liiketaloudellisin perustein.
Tässä pykälässä tarkoitettuja suoriteryhmiä ovat:
1) asiakkaan pyynnöstä tehtävät tarkastukset, säteilymittaukset, kalibroinnit, testaukset, säteilytykset ja radioaktiivisten aineiden määritykset;
2) koulutukset ja harjoitukset;
3) laite- ja tilavuokrat;
5) pyynnöstä annetut asiakirjakopiot;
6) muut palvelut kuin 8 §:ssä tarkoitetut suoritteet.
8 § Maksuttomat muut suoritteet
Maksuttomia muita suoriteryhmiä ovat:
1) kansainvälinen ja kotimainen yhteistyö säteilyturvallisuuden ja ydinenergian käytön turvallisuuden ylläpitämiseksi ja edistämiseksi;
2) yhteiskunnan kokonaisturvallisuuden varmistamisen kannalta tärkeät koulutukset ja harjoitukset.
Maksuttomia muita suoritteita ovat myös viranomaisen neuvojen, ohjeiden ja opastuksen antaminen sekä tiedottaminen, jos näistä aiheutuu vain vähäisiä kustannuksia.
Suoritteeseen liittyvien kustannusten jakautumisesta ja korvaamisesta voidaan kuitenkin sopia erikseen enintään niiden omakustannusarvoon saakka.
9 § Voimaantulo ja siirtymäsäännökset
Tämä asetus tulee voimaan 1 päivänä tammikuuta 2021 ja on voimassa 31 päivään joulukuuta 2022 saakka.
Suoritteista, joita koskeva asia on tullut vireille ennen tämän asetuksen voimaantuloa, peritään maksu tämän asetuksen voimaan tullessa voimassa olleiden säännösten mukaisesti.
Taulukko 1.1. Maksut säteilyn käyttöä sekä luonnonsäteilylle altistavaa toimintaa koskevista turvallisuuslupapäätöksistä (koskee sädehoitolaitteella annettavaa sädehoitoa vain taulukossa 1.3 säädetyn mukaisesti).
Uusi lupa – luokka 3 tai E
Uusi lupa – luokka 2
Uusi lupa – luokka 1
Uusi lupa – hammasröntgentoiminta jossa käytetään panoraamatomografialaitetta tai hammasröntgenlaitetta, jolla kuvataan suun sisään asetettavalle kuvailmaisimelle.
Enintään viisi laitetta. Tätä useammat laitteet 155 €/h.
Uusi lupa – luonnonsäteilylle altistava kaivostoiminta
Muutosilmoituksen käsittely, luokkaan 3 tai E kuuluvat lupamuutokset sekä muutokset, joissa luokka muuttuu suuremmaksi tai luokkaan E.
Luokkaa 2 koskevat lupamuutokset
Luokkaa 1 koskevat lupamuutokset
Turvallisuusarvion vahvistaminen erikseen − luokka 3 tai E
Turvallisuusarvion vahvistaminen erikseen − luokka 2
Turvallisuusarvion vahvistaminen erikseen − luokka 1
Säteilyaltistuksen ja säteilylähteen luokat määräytyvät ionisoivasta säteilystä annetun valtioneuvoston asetuksen (1034/2018) nojalla. Maksu lupa-asiassa määräytyy sen luokan mukaan, josta peritään suurin maksu. Samaan aikaan ratkaistavista samaa lupaa koskevista asioista peritään ainoastaan yksi maksu. Jos sama muutos koskee toiminnanharjoittajan eri lupia, peritään yhden luvan osalta edellä sanotun mukainen maksu ja 24 € jokaiselta seuraavalta muutoksen kohteena olevalta luvalta.
Taulukko 1.2. Maksut turvallisuusluvan myöntämiseen tai muuttamiseen ja toiminnan lopettamiseen liittyvistä tarkastuksista (ei koske sädehoitolaitteen käyttöönottotarkastusta).
Toiminnan luokka tai toiminta
Säteilyaltistuksen ja säteilylähteen luokat määräytyvät ionisoivasta säteilystä annetun valtioneuvoston asetuksen mukaisesti. Maksu lupa-asiassa määräytyy sen luokan mukaan, josta peritään suurin maksu.
Taulukko 1.3. Maksut sädehoitolaitteilla annettavaa sädehoitoa koskevista turvallisuuslupapäätöksistä ja käyttöönottotarkastuksista.
Monienerginen sädehoitolaite, joka tuottaa sekä fotoni- että elektronisäteilyä, tai neutronihoitolaite
Monienerginen sädehoitolaite, joka tuottaa joko fotoni- tai elektronisäteilyä
Yksienerginen sädehoito-, jälkilataus- tai röntgenhoitolaite
Lupamuutos – sädehoitolaitteen lisäys lupaan
Muu lupamuutos tai muutosilmoituksen käsittely
Yllä olevan lupamuutostaulukon mukaisesti
Taulukko 2.1. Maksut työntekijöiden annosrekisteriä koskevista suoritteista.
Yhden annosmittauksen tai annosmäärityksen tulosten kirjaaminen.
Yhden annosmittauksen tai annosmäärityksen tulosten kirjaaminen.
Taulukko 3.1. Maksut annosmittauspalvelua koskevista suoritteista.
Annosmittauspalvelun ja annosmääritysmenetelmän hyväksyntää koskeva asia
Tuntien määrä arvioidaan tapauskohtaisesti etukäteen.
Tuntien määrä arvioidaan tapauskohtaisesti etukäteen.
Taulukkoa 3.1 ei sovelleta annosmittauspalvelun hyväksymiseen eikä valvontaan ydinenergialaissa (990/1987) tarkoitetussa toiminnassa.
4. Hyväksynnät, lausunnot, kelpoisuuden toteaminen ja ammattipätevyyden tunnustaminen
Taulukko 4.1. Maksut hyväksyntöjä koskevista päätöksistä, säteilysuojelukoulutusta koskevista lausunnoista sekä kelpoisuuden toteamisesta ja ammattipätevyyden tunnustamisesta.
Säteilyturvallisuusasiantuntijan ja –vastaavan ammattipätevyyden tunnustaminen ammattipätevyyden tunnustamisesta annetun lain (1384/2015) nojalla.
Taulukko 5.1. Maksut suurtehoisia laserlaitteita koskevista suoritteista.
Lupa-asiaan liittyvä laajempi tarkastus
Jos säteitä kohdistetaan yleisöön tai säteitä päätetään taivaalle.
6. Muut maksulliset julkisoikeudelliset suoritteet
Taulukko 6.1. Muut suoritteet.
Radioaktiivisten aineiden siirtoa koskevan selvityksen käsittely
Radioaktiivisten aineiden siirroista jäsenvaltioiden välillä annetun neuvoston asetuksen (Euratom) N:o 1493/93 4 artikla
Muu päätös, lausunto tai suorite
Tuntien määrä arvioidaan tapauskohtaisesti etukäteen.